
Jászárokszállás Város Önkormányzata
Képviselő-testületének

3/2008. (III. 03.) rendelete

az Önkormányzat 2008. év költségvetéséről

Jászárokszállás Város Önkormányzatának Képviselő-testülete az államháztartásról szóló 1992. évi XXXVIII. törvény (a továbbiakban: Áht.) 65.§-a alapján, valamint a helyi önkormányzatokról szóló 1990. évi LXV. törvény 77. §.(2) bekezdése alapján a 2008. évi költségvetésről az alábbi rendeletet alkotja:
A rendelet hatálya
1. §
E rendelet hatálya Képviselő-testületre és annak Bizottságaira, a Polgármesteri Hivatalra és az Önkormányzat felügyelete alá tartozó intézményekre, valamint a helyi kisebbségi önkormányzatra terjed ki.
2. §
(1) Az Áht. 67. § (3) bekezdés alapján a címrendet a (2)-(5) bekezdés szerint állapítja meg.
(2) Az önállóan és a részben önállóan gazdálkodó költségvetési szervként működő intézmények – külön-külön – alkotnak egy-egy címet. Ennek felsorolását a 3. sz. melléklet tartalmazzák.
(3) A helyi kisebbségi önkormányzat kiadásai önálló címet alkot (12, 13, 14. sz. mellékletek).
(4)    A Polgármesteri Hivatal igazgatási kiadása önálló címet alkot.
(5)    A Polgármesteri Hivatal költségvetésében szereplő – nem intézményi – kiadások a 4., 5. és 6. sz. melléklet szerinti felsorolásban – külön-külön – címet alkotnak.

A költségvetés bevételei és kiadásai
3. §
(1) A Képviselő-testület a Polgármesteri Hivatal a helyi kisebbségi önkormányzat,  és az intézmények együttes 2008. évi költségvetésének
	Bevételi és kiadási főösszegét
	1 874 556 ezer Ft

	ezen belül 
	

	-   a felhalmozási célú bevételt
	322 379 ezer Ft

	-   a felhalmozási célú kiadást
	350 911 ezer Ft

	    Ebből:    -   felhalmozási célú pénzeszközátadást
	51 703 ezer Ft

	                   -   felújítások összegét
	34 980 ezer Ft

	                   -   intézményi beruházások felhalmozások összegét
	212 627 ezer Ft

	                   -   hitel és egyéb visszafizetések és járulékai összegét
	51 601 ezer Ft

	-   Működési célú bevételek
	1 552 177 ezer Ft

	-   Működési célú kiadások
	1 523 645 ezer Ft

	    Ebből:    - a személyi jellegű kiadások
	637 718 ezer Ft

	                   -   a munkaadókat terhelő járulékok
	189 818 ezer Ft 

	                   -   a dologi jellegű kiadások
	430 901 ezer Ft 

	                   -   pénzeszköz átadás
	19 674 ezer Ft 

	                   -   szociálpolitikai ellátás és egyéb juttatások
	39 534 ezer Ft 

	                   -   tartalék összege
	16 000 ezer Ft 

	                   -   likviditási célú hitel visszafizetése
	220 000 ezer Ft

	-   a költségvetési létszámkeretet
	 229 főben  állapítja meg 


(2) Az Önkormányzat költségvetési mérlegét az 1. sz. melléklet tartalmazza.

I. fejezet
Az Önkormányzat bevételei

4. §
A 3. §-ban megállapított bevételi főösszeg forrásonkénti megbontását az 1., 1/a., 1/b.,  sz. melléklet tartalmazza.
5. §
A 4. §-ban megállapított bevételek közül a Polgármesteri Hivatal bevételeit, és kiadásait a 3. sz. melléklet tartalmazza.

Az Önkormányzat kiadásai

6. §
A Képviselő-testület 2008. évi költségvetés önállóan és részben önállóan gazdálkodó költségvetési szervenkénti (címenkénti) kiadási – és ezen belül kiemelt – előirányzatait, valamint az intézményi támogatásokat a 3. sz. melléklet szerint állapítja meg.
7. §
A Képviselő-testület az Önkormányzat költségvetésében szereplő működési és fejlesztési jellegű feladatok kiadásait – ezen belül kiemelt előirányzatait – (címenként) a 2. sz. melléklet szerint állapítja meg.
8. §
A Képviselő-testület a felújítási előirányzatokat célonként (feladatonként) a 4.sz. melléklet szerint hagyja jóvá.
9. §
A Képviselő-testület a fejlesztési kiadásokat feladatonként (célonként) az 5. sz. melléklet szerint állapítja meg.

Általános és céltartalék

10. §
A Képviselő-testület az Önkormányzat tartalékát 16.000.000 Ft, azaz tizenhatmillió forint összegben hagyja jóvá, a 6. sz. mellékletben felsorolt célokra állapítja meg.
Több éves kihatással járó feladatok
11. §
(1) A Képviselő-testület a több éves kihatással járó feladatok előirányzatait éves bontásban és a szöveges indokolással a 9. és 11. sz. mellékletek szerint fogadja el azzal, hogy a későbbi éves előirányzatait véglegesen az adott évi költségvetés elfogadásakor állapítja meg.

(2) Az (1) bekezdésben a későbbi évekre jóváhagyott előirányzatokon belül a polgármester kötelezettséget vállalhat.

(3) A Jászárokszállás Város Önkormányzata által felvett hitelállomány alakulását, lejárat és eszközök szerinti bontásban a 8. sz. melléklet tartalmazza.

Költségvetési létszámkeret
12. §

Képviselő-testület az Önkormányzat létszámkeretét 229 főben állapítja meg.

II. fejezet
A 2008. évi költségvetés végrehajtásának szabályai 

13. §
(1) A tervezett hiány finanszírozására 230 379 ezer Ft fejlesztési hitel igénybevételét engedélyezi a képviselő-testület, amelynek igénybevétele a mindenkori pénzügyi szükségletek függvényében történik, külön Képviselő-testületi döntés alapján. A hitelkereten belül folyószámlahitel is igénybe vehető, az Önkormányzat bankszámla-szerződése alapján. Egyéb jogcímen felvett hitel felvétele esetén a közbeszerzésekről szóló 2003. évi CXXIX. törvény (a továbbiakban: Közb. Tv.) vonatkozó rendelkezései szerint kell eljárni.

(2) A likviditási célú hitelállomány törlesztésre kell fordítani az évközi bevételi többletet, a meg nem valósuló pályázatokra biztosított önrészt, valamint az Önkormányzat és intézményei pénzmaradványát.
(3) A közszolgálati és államigazgatási feladatok folyamatos működése érdekében, valamint a megvalósuló fejlesztések finanszírozásához a Képviselő-testület 220.000.000 Ft  azaz kettőszázhúszmillió forint összegű folyószámlahitel keretet biztosít, amely 2008. július 14-től 2009. július 13-ig vehető igénybe.
(4) Átmenetileg szabad pénzeszközök pénzintézetnél történő lekötéséről a polgármester gondoskodik.
14. §
2008. év január és február hónapjában az Áht. 77. §. (1) bekezdésének megfelelően a polgármester jogosult a költségvetést megillető bevételeknek a hatályos jogszabályok szerinti beszedésére és az előző évi kiadási előirányzatokon belül a kiadások arányos teljesítésére. Ezen időszakról a polgármester beszámolni köteles a Képviselő-testület előtt, amelynek részletezését e rendelet 15. sz. melléklete tartalmazza.

15. §
Az Önkormányzat és a költségvetési szervei bevételi és kiadási előirányzatai év közben módosíthatóak.
16. §
(1) A Képviselő-testület kizárólagos hatáskörébe tartozik a költségvetési rendelet módosítása.
(2) Év közben az Országgyűlés, a Kormány, illetve valamely költségvetési fejezet, az Önkormányzat számára pótelőirányzatot biztosít, arról a polgármester a Képviselő-testületet negyedévenként tájékoztatni köteles.
(3) Az évközi központi előirányzat zárolást haladéktalanul a Képviselő-testület elé kell terjeszteni a rendelet módosításával.
17. §
(1) Az önállóan gazdálkodó költségvetési szerv vezetője előirányzat-módosítási hatáskörében a jóváhagyott bevételi előirányzatain felül többletbevételének a 13. § (2) bekezdésében foglalt likviditási célú hitelállomány törlesztésére fordított összegén felüli részével a kiadási és bevételi előirányzatait megemelheti.
(2) Saját hatáskörű előirányzat-módosítás támogatás-többletigénnyel sem a költségvetési évben, sem a következő években nem járhat.
(3) Az előző évi pénzmaradvány a felügyeleti szerv felülvizsgálatát követően az intézményi hatáskörű előirányzat-módosítás után használható fel.
(4) A saját hatáskörben végrehajtott előirányzat-módosításról az intézmények az  I. félévi az I-III. negyedévi és az éves gazdálkodásról szóló beszámoló keretében adnak számot.
(5) Fentieken túlmenő előirányzat módosítás – bér, TB, létszám – csak a Képviselő-testület rendelete alapján történhet.
(6) A költségvetés végrehajtása során az intézmény az Alapító Okiratban meghatározott feladatát látja el.
18. §
Az év várható bevételi és kiadási előirányzatainak teljesüléséről az előirányzat felhasználási ütemtervet a 7. számú melléklet szerint fogadja el a Képviselő-testület.
19. §
A Jászárokszállás Város Önkormányzata a költségvetési évet követő két év várható előirányzatait, valamint a költségvetési év folyamatait és áthúzódó hatásait – a gazdasági előrejelzéseket figyelembe véve – a 9. számú melléklet szerint állapítja meg.
20. §
Az önállóan gazdálkodó intézmények nettósított költségvetési támogatását a Képviselő-testület havi 1/12 szerinti (vagy az intézmény-finanszírozási terv szerinti) ütemezésben biztosítja. Ettől eltérni csak beruházások és felújítások esetén lehet.
21. §
(1) Az állampolgárok élet- és vagyonbiztonságot veszélyeztető elemi csapás, illetőleg következményeinek az elhárítása érdekében (veszélyhelyzetben) a polgármester az Önkormányzat költségvetése körében átmeneti intézkedést hozhat, amelyről a képviselő-testület legközelebbi ülésén be kell számolnia.

(2) Az (1) bekezdésben meghatározott jogkörben a polgármester az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.

22. §
(1) Önkormányzati biztost kell kirendelni, ha az Önkormányzat által fenntartott költségvetési szerv 30 napon túli tartozás állományának mértéke eléri éves előirányzatának 10 %-át, vagy a 100 millió Ft-ot és e tartozását egy hónap alatt nem képes 30 nap alá szorítani.

(2) Az önkormányzati biztos kijelölésével egyidejűleg a polgármester köteles vizsgálatot elrendelni a költségvetési szerv vezetője és gazdasági vezetője személyi felelősségének megállapítására a tartozásállomány létrejöttével összefüggésben.

(3) A költségvetési szervnek 25 napot meghaladó elismert tartozásállományáról adatszolgáltatási kötelezettsége van az önkormányzat felé.
(4) Az Önkormányzat és költségvetési szervei a beszerzéseikre a Közb. tv. 2. §-ának (1)-(2) bekezdése alapján a Közb. tv. értékhatára az irányadó.
(5) A Képviselő-testület feljogosítja az önállóan gazdálkodó költségvetési szerveit a tárgyi eszköz felújítási pénzeszközökkel való önálló gazdálkodásra.

(6) A meglévő tárgyi eszköz helyett csak akkor szerezhető be új tárgyi eszköz, ha a meglévő tárgyi eszköz nulláig leíródott (nettó érték nulla), vagy megsemmisült, továbbá ha a rendeltetésszerű használatra alkalmatlanná vált, elavult, vagy üzemeltetése gazdaságtalan.
23. §
(1) A közalkalmazottak garantált illetménye a közalkalmazottak jogállásáról szóló 1992. évi XXXIII. törvény 1. sz. mellékletében foglaltaknak megfelelő mértékű.

(2) A Képviselő-testület a 2008. évi köztisztviselői illetményalapot 38650,- Ft-ban állapítja meg.

(3) Az önkormányzat alkalmazásában álló közalkalmazottak és köztisztviselők részére nyújtott étkezési hozzájárulás összege 2008.-ben utalvány esetében 6000 Ft/hó, természetben történő igénybevétel esetén 12000 Ft/hó. Egy adott hónapban csak egyféle vagy 6000 Ft-ig vagy 12000 Ft-ig terjedő kedvezményt veheti igénybe a dolgozó.

(4) A közalkalmazottak részére a jogszabályi előírások alapján kötelezően járó ruházati költségtérítés, illetve munkaruha biztosítására szolgáló keret 38650 Ft/fő/év, köztisztviselők esetében 77300 Ft/fő/év összegben hagyja jóvá a Képviselő-testület.

(5) A közalkalmazottak és köztisztviselők részére a munkáltatói hozzájárulás az önkéntes nyugdíjpénztári befizetéshez  2008-ban 5000 Ft/fő/hó.

(6) A közalkalmazottak és köztisztviselők részére minden hónap 10. napján esedékes az illetmény kifizetés.

(7) Közalkalmazottak és köztisztviselők részére évente 3 alkalommal 6900 Ft-os csekély értékű ajándék kifizetését rendeli el a Képviselő-testület.

(8) A Képviselő-testület a legkisebb temetési költséget 189.000 Ft/temetés összegben hagyja jóvá.

(9) A Képviselő-testület a gyermekintézményekben és a szociális intézményekben 2008. évben érvényes térítési díjakat a 10. sz. melléklet szerint hagyja jóvá.

(10) A Képviselő-testület által 2008. évben a Cafetéria rendszerben nyújtott támogatás összege 69.000 Ft/fő. A (4) bekezdéshez nem tartozó közalkalmazottak ruházati költségtérítésre nem jogosultak, részükre 2008. évben 55.000 Ft/fő kiegészítő Cafetéria támogatást biztosít a Képviselő-testület.
Záró rendelkezések
24. §
(1) Ez a rendelet a kihirdetés napján lép hatályba, rendelkezéseit azonban 2008. év január 1. napjától kell alkalmazni.

(2) A rendelet kihirdetéséről a jegyző gondoskodik.

Jászárokszállás, 2008. február 29.
              Gergely Zoltán                                       Dr. Gottdiener Lajos
 polgármester                                                  jegyző

